चाइल्ड लाइन ने 48 घंटे में पता लगाकर 3 साल की मासूम को परिजन को सौंपा
बच्ची बोली तब पता चला गांव से गुम हुई है मासूम
भास्कर संवाददाता | शिवपुरी
वह अपना नाम पता बता पा रही थी और इसके अलावा वह कुछ नहीं बोल पा रही थी। रोते रोते उसका बुरा हाल था और वह अपने परिजनों से मिलने परेशान थी ऐसे में सिटी कोतवाली में एक 3 वर्षीय मासूम आई जिसे पुलिस ने चाइल्ड लाइन को सौंपा और उसने जब काउंसिलिंग शुरु की तो बच्ची की बोली से वह 48 घंटों में परिजनों के पास पहुंच गए और बाल कल्याण समिति के निर्देश पर फिर उसे परिजनों को भी सौंप दिया गया।
सिटी कोतवाली में एक बालिका, जिसका नाम सलोनी, उम्र लगभग 3 वर्ष, माता का नाम साबो, पिता का नाम चंदन है मिली जिसे चाइल्ड लाइन के सुपुर्द की गई। बालिका सिर्फ अपना नाम, माता-पिता का नाम ही बता पा रही थी। इसके अतिरिक्त वह कुछ नहीं बोल पा रही थी। चाइल्ड लाइन टीम द्वारा बालिका के घर का पता लगाने का प्रयास किया, परंतु किसी ने भी बालिका की गुमशुदगी की रिपोर्ट थाने में दर्ज नहीं कराई। बच्ची से बातचीत कर बच्ची का पता जाना।
बाल कल्याण समिति ने परिजनों को सौंपा
बालिका एवं उसके परिजनों मामा, चाचा एवं नानी को बाल कल्याण समिति के समक्ष पेश किया गया। चाइल्ड लाइन ने परिजनों को समझाया। इसके बाद बालिका को उसकी नानी शांतिबाई के सुपुर्द किया गया। बच्ची को पाकर परिजन खुश हुए एवं बालिका ने भी सभी को पहचान कर खुश हो उठी।
चाइल्ड लाइन अधिकारी बच्चे के मिलने के बाद कागजी कार्यवाही करती हुईं।
hin_Deva hin_Deva mai_Deva hin_Deva hin_Deva hin_Deva hin_Deva hin_Deva